### Resume

På Teknisk Udvalgs område er der 26 anlægsprojekter, der afsluttes i forbindelse med regnskab 2022. Heraf har 23 anlægsprojekter en størrelse på over 2 mio. kr., hvorfor Teknisk Udvalg skal godkende regnskabet for disse.

### Sagsfremstilling

I henhold til regler i Budget- og regnskabssystem for kommuner og [adresse] styringsprincip, skal der aflægges særskilt anlægsregnskab, hvis bruttoudgifterne til et anlægsarbejde er 2 mio. kr. eller mere. For at reducere antallet af enkeltsager til udvalgets godkendelse, forelægges udvalget årets anlægsregnskaber i én samlet sag.

### Økonomi

Anlægsregnskabet for hvert afsluttet anlægsprojekt fremgår af vedhæftede bilag. De samlede anlægsbevillinger og forbrug fremgår af nedenstående skema.

![](data:image/png;base64...)

Figur 1: Samlede anlægsbevillinger og forbrug

I ovenstående skema ses et samlet mindreforbrug på 0,993 mio. kr. i udgifter og en merindtægt på 0,217 mio. kr., når det sammenholdes med anlægsbevillingerne.

Specifikation på de enkelte projekter fremgår af vedhæftede bilag.

Nedenfor er skitseret enkelte årsager til afvigelser mellem anlægsbevilling og forbrug.

* Bygningsfornyelse [adresse] - afsluttet med et mindre forbrug og en merindtægt - netto 0,325 mio. kr. overføres til byfornyelsesprojekt i Give ifm.

  overførselssagen 2022/2023. Det var muligt at opnå en højere refusion end forventet.

* Klimaskærm - mindreforbrug 0,633 mio. kr. overføres til nye klimaskærmsprojekter til udførsel i 2023 ifm. overførselssag 2022-2023.

Projekter med mer/mindre forbrug/indtægter er afholdt indenfor Teknisk Udvalgs samlede anlægsmidler de enkelte år.

Høring
Central Budget har ingen bemærkninger af bevillingsmæssig karakter.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | anlægsregnskaberne godkendes. |

### Beslutning

Godkendt.